ฝังยาคุมมาแล้ว 1 เดือนค่ะ เลือดออกกระปริดกระปรอยมา 5 วันแล้ว ถ้ามันออกเกิน 7 วัน ต้องกินยาปรับฮอโมนตัวไหนคะ ถึงจะทำให้เลือดหยุด
สวัสดีค่ะ การใช้ยาคุมแบบฝังนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%ผลข้างเคียงจากการใช้ยาฝังที่พบได้เช่น การมีเลือดออกผิดปกติทางช่องคลอดแบบกระปริดกระปรอย ประจำเดือนมาไม่สม่ำเสมอถ้ามีอาการเป็นไม่มาก ไม่จำเป็นต้องรักษา แต่หากมีอาการเลือดออกผิดปกติทางช่องคลอดมาเกิน 7 วันแล้ว อาจต้องไปพบแพทย์เพื่อตรวจดูว่ามีสาเหตุอื่นๆที่ทำให้เลือดออกผิดปกติด้วยหรือไม่ ถ้าไม่มี คือเกิดจากยาฝังจริงๆ แล้วมีเลือดออกมาจนรำคาญใจ อาจมีการใช้ยาคุมกำเนิดแบบกินช่วยในระยะสั้นๆภายใต้การดูแลของแพทย์ต่อไป